proxectonos/corpus_dominio_legal_administrativo_tmp huggingface dataset:
26/10/2015 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M1C/2015 modificativo do Orzamento de 2015

O Excmo. Concello Pleno, en sesión extraordinaria e urxente realizada o día 20 de outubro de 2015, aprobou inicialmente o expediente M1C/2015 de concesión de créditos extraordinarios, suplementos de crédito, transferencias de crédito, baixas por anulación de créditos, modificación dos anexos de investimentos e de transferencias, recoñecemento extraxudicial de obrigas, declaración de non dispoñibilidade de crédito e modificación puntual das Bases de execución do Orzamento 2015. O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franxa, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 20 de outubro de 2015. Director de Economía e Facenda Karolina Snape Bossacoma
26/10/2015 | Administración LocalMunicipal
Brión
Edicto aprobación provisional de ordenanzas fiscais

O Pleno do Concello en sesión ordinaria de data 21 de outubro de 2015 aprobou provisionalmente a modificación das seguintes ordenanzas fiscais: -. Ordenanza fiscal reguladora do imposto sobre bens inmobles. -. Ordenanza fiscal reguladora do imposto sobre vehículos de tracción mecánica. -. Ordenanza fiscal reguladora do imposto sobre o incremento de valor dos terreos de natureza urbana. -. Ordenanza fiscal reguladora da taxa por actividades e servizos relacionados coa hixiene urbana. -. Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, expóñense ao público os expedientes respectivos polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente respectivo e presentar as reclamacións que estimen oportunas. No caso de que non se presenten reclamacións entenderanse definitivamente adoptados os acordos, ata entón provisionais, sen necesidade de acordo plenario, debendo facerse publicación íntegra do texto das modificacións aprobadas no BOP para a súa entrada en vigor. Brión, 21 de outubro de 2015 O alcalde José Luis García García
06/10/2015 | Administración LocalMunicipal
Santa Comba
Aprobación inicial de orzamentos 2015

ANUNCIO Na sesión ordinaria do 25 de setembro de 2015, o Pleno da Corporación municipal acordou aprobar inicialmente o orzamento xeral exercicio 2015, o cadro de persoal e as bases para a súa execución. O expediente se expón ao público na Secretaría Xeral deste Concello por espazo de 15 días hábiles, contados dende o seguinte ao de inserción do presente anuncio no Boletín Oficial da Provincia, para os efectos de reclamacións, ao abeiro dos artigos 112 da Lei 7/1985, do 2 de abril, reguladora das bases de réxime local (BOE núm.80, do 03.04.1985) e o artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE núm.59, do 09/03/2004), (TRLRFL). Durante o prazo mencionado, os interesados que estean lexitimados, poderán presentar ante o Pleno as reclamacións que consideren oportunas. De non se presentaren reclamacións, o orzamento, o cadro de persoal e as bases de execución para o exercicio 2015 entenderase definitivamente aprobado, ao abeiro do artigo 20.1 do RD 500/90, do 20 de abril, polo que se desenvolve o capítulo primeiro do título sexto da Lei 39/1998, do 28 de decembro, reguladora das facendas locais, en materia de orzamentos (BOE núm.101, do 27.04.1990) e o artigo 169.1 TRLRFL. No caso contrario, o pleno disporá dun mes, contado a partir do día seguinte ao da finalización da exposición ao público para resolver as reclamacións. Santa Comba, 28 de setembro de 2015. O alcalde José Antonio Ucha Velo
06/10/2015 | Administración LocalMunicipal
Cerceda
Secretaría
Delegacións da Alcaldía-Presidencia a Xunta de Goberno Local

ANUNCIO Delegacións da Alcaldía-Presidencia a Xunta de Goberno Local “DECRETO DA ALCALDÍA-PRESIDENCIA Mediante Decreto 566/2015, do 26 de xuño, da Alcaldía-Presidencia, delegáronse atribucións na Xunta de Goberno Local, pero vese necesario ampliar as mesmas. De acordo co disposto polo artigo 20 da Lei 7/1985, do 2 de abril, reguladora das bases de réxime local, en diante LBRL, a Xunta de Goberno é un órgano de goberno necesario no Concello de Cerceda. Según do que dispón o Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, adiante ROF, no seu artigo 43, o alcalde pode delegar as súas atribucións, salvo as mencionadas nos artigos 21.3 e 71 da Lei 7/1985 de bases de réxime local. O alcalde pode efectuar delegación na Xunta de Goberno Local, como órgano colexiado; en tal caso, os acordos adoptados por ésta en relación cas materias delegadas terán o mesmo valor que as resolucións que dite o alcalde en exercicio das súas atribucións non delegadas, sen perxuízo da súa adopción conforme as reglas de funcionamento da Xunta. Por todo o exposto, e según o artigo 21.3 da Lei 7/85, de bases de réxime local, RESOLVO: Primeiro. –Delegar na Xunta de Goberno Local as seguintes atribucións, que se engaden as delegadas en decreto da alcaldía de 566/2015, do 26/06/2015, quedando así: 1.–Aprobación da oferta de emprego público, bases e convocatoria das probas de selección de persoal e dos procedementos de provisión de postos de traballo.2.–Outorgamento das licenzas e autorizacións urbanísticas, mediambientais, de reserva de entrada na vía pública (vados), de taxis e de animais perigosos. Correspondéndolle tamén a aprobación e elevación ao órgano ambiental competente dos informes que competan ó Concello según a normativa ambiental vixente.3.–Aprobación das convocatorias dos procedementos de concesión de subvencións municipais, así como a resolución dos mesmos.4.–Aprobación dos padróns de tributarios.5.–Aprobación de devolución de ingresos indebidos.6.–Outorgamento de tarxeta de aparcamento de minusválidos Segundo. –Esta resolución terá efectos dende o día seguinte ó da súa sinatura e publicarase no Boletín Oficial da Provincia da Coruña, en cumprimento do que dispón o artigo 44 do ROF.” O alcalde-presidente José García Liñares Ante min, o secretario xeral, Raúl Martínez Martínez
06/10/2015 | Administración LocalMunicipal
Ortigueira
Secretaría
Anuncio de procedemento aberto con varios criterios de adxudicación para a contratación da explotación da cafetería do Centro de Servizos Sociais da vila de Santa Marta de Ortigueira

ENTIDADE CONTRATANTE: Concello de Ortigueira OBXECTO.- A explotación do Bar-Cafetería sito na planta baixa do Centro de Servizos Sociais da Vila de Santa Marta de Ortigueira. TIPO DE LICITACIÓN: Canon anual tres mil euros (3.000 €) máis IVE, que poderá ser mellorado a alza. PROCEDEMENTO DE ADXUDICACION: Procedemento aberto, con varios criterios de adxudicación e tramitación ordinaria. INFORMACIÓN.- Os pregos de clausulas e prescricións técnicas poderan consultarse na Secretaría Municipal-Negociado de Contratación e na páxina web do Concello (www.concellodeortigueira.com (administración dixital-documentación oficial-perfil do licitador). PROPOSICIÓNS: Poderanse presentar no Rexistro Xeral, en horario de atención ao público dentro do prazo de quince días naturais contados dende o seguinte ao da publicación do anuncio de licitación no Boletín Oficial da Provincia. GASTOS DE ANUNCIOS: Os gastos do presente anuncio serán por conta do adxudicatario. Ortigueira, 25 de setembro de 2015 O Alcalde Juan Vicente Penabad Muras
06/10/2015 | Administración LocalMunicipal
Teo
Aprobación provisional modificación Ordenanza reguladora de prezo público por utilización do servizo de escolas infantís municipais

Téndose aprobado provisionalmente a modificación da Ordenanza Reguladora do Prezo Público pola utlización do servizo de escolas infantís municipais, mediante acordo do Pleno da Corporación de data 24/09/2015, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 25 de setembro de 2015. O ALCALDE Rafael Sisto Edreira
06/10/2015 | Administración LocalMunicipal
Dodro
Ordenanza reguladora da xestión de biomasa e distancias das plantacións do Concello de Dodro, provisional

ANUNCIO O Pleno municipal, en sesión ordinaria do día 18 de setembro de 2015, procedeu á aprobación provisional da Ordenanza reguladora da xestión de biomasa e distancias das plantacións do Concello de Dodro. De acordo co establecido no artigo 49 da Lei reguladora das bases de réxime local, sométese a información pública e audiencia dos interesados polo prazo de 30 días naturais, durante o cal poderanse presentar reclamacións e suxerencias que serán resoltas polo mesmo órgano. No caso de que durante o referido prazo non se presenten reclamacións ou suxerencias entenderáse, conforme ao artigo 49 da Lei reguladora das bases de réxime local, definitivamente aprobado o acordo provisional. Dodro, 22 de setembro de 2015. O alcalde Valentín Alfonsín Somoza
06/10/2015 | Administración LocalMunicipal
Teo
Aprobación provisional modificación ordenanza fiscal

Téndose aprobado provisionalmente a modificación da Ordenanza Fiscal Reguladora do Imposto sobre bens inmobles, mediante acordo do Pleno da Corporación de data 24/09/2015, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 25 de setembro de 2015 O alcalde Rafael Sisto Edreira
06/10/2015 | Administración LocalMunicipal
A Laracha
Alteración cualificación camiño

INFORMACIÓN PÚBLICA Por acordo do Pleno municipal de data 25 de setembro de 2015, aprobouse provisionalmente a alteración da cualificación xurídica [desafectación] dun camiño público, deixando dito camiño de ser destinado ao uso público, cambiando a súa cualificación de ben de dominio público a ben de carácter patrimonial: Camiño P10077: incluído no EPÍGRAFE 1, GRUPO C: CAMIÑOS, do INVENTARIO MUNICIPAL DE BENS aprobado definitivamente polo Pleno da Corporación en sesión ordinaria de data 25 de marzo de 2015 (BOP n.º 86, do 11 de maio de 2015), co número de orde 1421: firme de terra, longo 420 m; largo de vía: firme 4,00 m, min.4,00 m, máx.: 16,00 m. A desafectación é parcial afectando ao camiño P10077 do INVENTARIO MUNICIPAL DE BENS ao seu paso entre as parcelas catastrais 15042A056000170000KT e 15042A049002200000KX, nunha lonxitude de 327 metros. O expediente queda sometido a información pública polo prazo de un mes, a contar desde o día seguinte ao de publicación do presente anuncio no Boletín Oficial da Provincia e no taboleiro de anuncios; durante este prazo os interesados poderán presentar as alegacións que estimen oportunas. A Laracha, a 26 de setembro de 2015. O alcalde José Manuel López Varela
06/10/2015 | Administración LocalMunicipal
Ortigueira
Secretaría
Anuncio de delegación de atribucións da Alcaldía

ANUNCIO Por esta Alcaldía, con data de hoxe, dictouse o seguinte Decreto: “Tendo previsto esta Alcaldía ausentarse do termo municipal a partires do día vinte e dous de setembro actual de conformidade co preceptuado no art.23.3 da Lei 7/1985, do 2 de abril, e arts.44, 47.2 e 48 do Real decreto 2568/1986, do 28 de novembro, polo presente RESOLVO: Primeiro. –DELEGAR na primeira tenente de alcalde, DONA MARÍA ISABEL REGO MARTÍNEZ, a totalidade das funcións da Alcaldía o día vinte e dous de setembro de dous mil quince, como consecuencia de ter que ausentarme do termo municipal e ata o meu regreso. Segundo. –O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre”. O que se fai público para xeral coñecemento e os efectos oportunos. Ortigueira, 21 de setembro de 2015. O alcalde Juan Vicente Penabad Muras
06/10/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución sobre delegación de sinatura de todo o traballo administrativo e tramitación ordinaria dos servizos de planificación e xestión de recursos humanos, de organización, de informática e administración electrónica en Antonio Leira Piñeiro

ANUNCIO Resolución da Presidencia sobre delegación de sinatura de todo o traballo administrativo e tramitación ordinaria, incluídas resolucións, dos servizos de PLANIFICACIÓN E XESTIÓN DE RECURSOS HUMANOS, DE ORGANIZACIÓN, DE INFORMÁTICA E ADMINISTRACIÓN ELECTRÓNICA E DE SISTEMAS E SOPORTE, no deputado provincial don antonio leira piñeiro Don VALENTÍN GONZÁLEZ FORMOSO, presidente da Deputación Provincial da Coruña, Tendo en conta a acumulación de traballo administrativo que recae sobre a Presidencia da Deputación e co fin de axilizar a tramitación dos procedementos RESOLVO: Delegar a sinatura de todo o referente ao traballo administrativo e tramitación ordinaria, incluídas resolucións, dos Servizos Planificación e Xestión de Recursos Humanos, de Organización, de Informática e Administración Electrónica e de Sistemas e Soporte, no deputado provincial don Raymond Charles Corcodel Bernadi, nos termos previstos nos artigos 16 e 13 da Lei 30/1992, de 26 de novembro, de réxime xurídico das administracións públicas e do procedemento administrativo común, con efectos desde o día 6 de outubro de 2015. A presente resolución notificarase ao interesado e ás unidades administrativas afectadas e publicarase no Boletín Oficial da Provincia. A Coruña, 1 de outubro de 2015. O presidente O secretario xeral Valentín González Formoso José Luis Almau Supervía
06/10/2015 | Administración LocalMunicipal
Mesía
Aprobacion definitiva da modificacion do Regulamento do Programa de Axuda de Alimentos

O Pleno da Corporación, en sesión celebrada en data 7 de agosto de 2015, aprobou inicialmente a modificación do Regulamento do programa de axuda de alimentos, expediente que estivo sometido a exposición pública polo prazo de 30 días hábiles, en virtude do anuncio publicado no Boletín Oficial da Provincia núm.155, de data 17 de agosto de 2015, sen que se presentaran alegacións, polo que, de acordo co artigo 49. c) da Lei 7/1985, de 2 de abril, reguladora das bases de réxime local, enténdese aprobada definitivamente. De conformidade co artigo 70.2 da Lei 7/1985, de 2 de abril, reguladora das bases de réxime local, publícase o texto íntegro da modificación do regulamento a efectos da súa entrada en vigor. “4.- Requisitos dos solicitantes: - Ser maior de idade ou menor emancipado. - Estar empadroado e ter residencia efectiva no Concello de Mesía de forma ininterrompida alomenos con seis meses de antigüidade no momento da solicitude. - Acreditar a situación de necesidade de alimentos. - Que a unidade familiar non dispoña dos ingresos suficientes para afrontar a cobertura desta necesidade básica, segundo o establecido na táboa que a continuación se presenta: O IPREM de referencia será o IPREM anual formado por 14 pagas. Para o cálculo teranse en conta os ingresos que perciba no momento da solicitude a persoa solicitante ou as persoas que constitúan a unidade familiar en concepto de retribucións, rendas, prestacións, axudas, subsidios por calquera outro concepto. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social.“ Mesía, 28 de setembro de 2015 Asdo. Mariano Iglesias Castro. Alcalde.
06/10/2015 | Administración LocalMunicipal
Vimianzo
Aprobación inicial modificación de ordenanzas fiscais

O Pleno do Concello, na sesión celebrada o día 26 de setembro de 2015, adoptou o acordo de aprobar inicialmente a modificación da ordenanza reguladora número 4 reguladora da taxa por prestación do servizo de sumidoiro e ordenanza número 8 reguladora do imposto sobre bens inmobles. En cumprimento do disposto no artigo 17 do Real Decreto Legislativo 2/2004, do 5 de marzo, polo que se aproba o Texto refundido da Lei reguladora das facendas locais, sométese o expediente a información publica, polo prazo de trinta días hábiles, contados a partir do seguinte ao da publicación do presente edicto no Boletín Oficial da Provincia, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 49 da Lei 7/1985, de 2 de abril Reguladora da bases de réxime local. Se transcorrido o devandito prazo non se presentaron reclamacións, considerarase aprobado definitivamente o dito acordo, procedéndose á publicación do seu texto íntegro. Vimianzo, 28 de setembro de 2015 O alcalde Manuel Antelo Pazos
06/10/2015 | Administración LocalMunicipal
Oleiros
Áreas de Cultura, Educación e Deportes
Edicto de prezos públicos

E D I C T O A Xunta de Goberno Local, na sesión que tivo lugar o día 10 de setembro de 2015, adoptou os seguintes acordos: – Aprobación da imposición de prezos públicos de actividades da Concellería de Deportes (Expdtes. AF13 e AF14/2015). Ponse en coñecemento xeral que os citados acordos, cos seus respectivos expedientes, están expostos ao público nas oficinas administrativas ubicadas no Centro Cultural “A Fábrica”, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 21 de setembro de 2015. A 1.ª tenente de alcalde delegada de Economía e Facenda Asdo.: M.ª José Varela Neira
06/10/2015 | Administración LocalMunicipal
Porto do Son
Orzamento

EDICTO Aprobación definitiva de modificacións orzamentarias Rematado o trámite de información pública do expediente de crédito extraordinario 2/2015, aprobado inicialmente polo Pleno da Corporación o 7/9/2015 sen que se presentasen reclamacións, elévase o acordo a definitivo, de acordo co disposto no TRLRFL. O resumo do orzamento a nivel de capítulos é o segue: Contra este acto poderase interpoñer, de acordo co TRLRFL, recurso contencioso-administrativo nos termos da Lei de xurisdición contencioso-administrativa, sen prexuízo que poida interporse calquera outro que se estime oportuno. Porto do Son, 1 de outubro de 2015. O alcalde José Luis Oujo Pouso
06/10/2015 | Administración LocalMunicipal
Ribeira
Orzamento

ANUNCIO O Pleno da Corporación adoptou na sesión ordinaria celebrada o día 28 de setembro de 2015 a modificación da base n.º 52.ª das de execución do orzamento para o ano 2015, aprobadas na sesión plenaria celebrada o 29.12.14, e en cumprimento do disposto nos artigos 169.1 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procédese á exposición pública da mesma por un período de 15 días, entendéndose aprobada definitivamente se non se presentan reclamacións ó efecto nese período. En Riveira, a 29 de setembro de 2015. O ALCALDE Asdo.: Manuel Ruiz Rivas
06/10/2015 | Administración LocalConsorcios
Consorcio As Mariñas
Delegación de funcións da presidencia do 23 de setembro ao 25 de setembro

ASUNTO: DELEGACIÓN DE FUNCIÓNS DA PRESIDENCIA DO 23 DE SETEMBRO AO 25 DE SETEMBRO 2015 EXPEDIENTE: ANTECEDENTES O presidente do Consorcio As Mariñas ausentarase do día 23 de setembro ata o 25 de setembro de 2015, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A lexislación máis destacada do asunto é a seguinte: – A Lei 7/1985, do 2 de abril, reguladora das bases de réxime local. – A Lei 30/1992, do 26 de novembro, de réxime xurídico das administracións públicas e do procedemento administrativo común. – A Lei 5/1997, do 22 de xullo, de Administración local de Galicia. – Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: as delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Alejandra Pérez Máquez. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 22 de setembro de 2015. O presidente O secretario José Antonio Santiso Miramontes Adrián J. Márquez Caramés
06/10/2015 | Administración LocalMunicipal
A Laracha
Alteración cualificación camiño

INFORMACIÓN PÚBLICA Por acordo do Pleno municipal de data 25 de setembro de 2015, aprobouse provisionalmente a alteración da cualificación xurídica [desafectación] dun camiño público, deixando dito camiño de ser destinado ao uso público, cambiando a súa cualificación de ben de dominio público a ben de carácter patrimonial: Camiño 12021.1: incluído no EPÍGRAFE 1, GRUPO C: CAMIÑOS, do INVENTARIO MUNICIPAL DE BENS aprobado definitivamente polo Pleno da Corporación en sesión ordinaria de data 25 de marzo de 2015 (BOP n.º 86, do 11 de maio de 2015), co número de orde 1550: firme de terra, longo 164 m; largo de vía: firme 2,45 m, min.2,00 m, máx.: 4,00 m. O expediente queda sometido a información pública polo prazo de un mes a contar desde o día seguinte ao de publicación do presente anuncio no Boletín Oficial da Provincia e no taboleiro de anuncios; durante este prazo os interesados poderán presentar as alegacións que estimen oportunas. A Laracha, a 28 de setembro de 2015. O alcalde José Manuel López Varela
06/10/2015 | Administración LocalMunicipal
Curtis
Aprobación provisional da modificación da Ordenanza fiscal reguladora do imposto de bens inmobles do Concello de Curtis

O Pleno da Corporación, na sesión extraordinaria do 28 de setembro de 2015 adoptou, entre outros, o acordo de aprobación provisional da modificación da Ordenanza fiscal reguladora do imposto de bens inmobles. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real decreto lexislativo 2/2004, do 5 de marzo, polo que se aprobou o texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da ordenanza considerarase tacitamente aprobada, sen necesidade de novo acordo plenario, e entrará en vigor no exercicio seguinte. Curtis, 28 de setembro de 2015. O alcalde-presidente Asdo.: Javier Fco. Caínzos Vázquez
06/10/2015 | Administración LocalMunicipal
Mesía
Aprobacion definitiva da modificacion da Ordenanza reguladora do Servizo de Axuda no Fogar

O Pleno da Corporación, en sesión celebrada en data 7 de agosto de 2015, aprobou inicialmente a modificación da Ordenanza reguladora do servizo de axuda no fogar, expediente que estivo sometido a exposición pública polo prazo de 30 días hábiles, en virtude do anuncio publicado no Boletín Oficial da Provincia núm.155, de data 17 de agosto de 2015, sen que se presentaran alegacións, polo que, de acordo co artigo 49. c) da Lei 7/1985, de 2 de abril, reguladora das bases de réxime local, enténdese aprobada definitivamente. De conformidade co artigo 70.2 da Lei 7/1985, de 2 de abril, reguladora das bases de réxime local, publícase o texto íntegro da modificación da ordenanza a efectos da súa entrada en vigor. “4.2. Con carácter complementario, unha vez garantido o nivel básico de atención, o servizo de axuda no fogar poderá incorporar, ademais, os seguintes tipos de atencións e servizos: a. Actividades de acompañamento, socialización e desenvolvemento de hábitos saudables. b. Servizo de préstamo de axudas técnicas ou produtos de apoio para persoas en situacións de dependencia ou dependencia temporal. Para estes efectos enténdese por axuda técnica ou produto de apoio calquera dispositivo, equipamento, instrumento, tecnoloxía ou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restricións na participación social das persoas. c. Prestación de atención a distancia mediante dispositivos de teleseguimento, teleasistencia e similares. d. Adaptación funcionais do fogar e. Servizo de podoloxía. f. Servizo de fisioterapia. g. Terapia ocupacional.” Mesía, 28 de setembro de 2015 Asdo. Mariano Iglesias Castro. Alcalde.
06/10/2015 | Administración LocalMunicipal
Arzúa
Aprobación padrón taxa auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao quinto bimestre de facturación do ano 2015, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 28 de setembro de 2015 Asdo. José Luis García López Alcalde-presidente do Concello de Arzúa
06/10/2015 | Administración LocalMunicipal
Mugardos
Anuncio dos convenios de colaboración do ano 2015

Dándolle cumprimento ao disposto no artigo 18 da Lei 38/2003, do 17 de novembro Xeral de Subvencións, no artigo 30 do regulamento de desenvolvemento, aprobado polo Real Decreto 887/2006, do 21 de xullo, no artigo 15 da lei 9/2007, de 13 de xuño, de Subvencións de Galicia, fanse públicos os convenios de colaboración asinados polo Concello de Mugardos, aprobados polo Concello Pleno na sesión ordinaria realizada o día vinte e sete de xuño do ano dous mil catorce. O contido integro dos convenios pode consultarse no Departamento de Servizos Sociais Comunitarios. Mugardos, 23 de setembro de 2015 O alcalde Juan Domingo de Deus Fonticoba
06/10/2015 | Administración LocalMunicipal
Lousame
Publicación anuncio aprobación provisional: “Ordenanza reguladora do prezo público pola prestación se servizos de escola de música”

O Pleno do Concello en sesión que tivo lugar 18 de setembro de 2015, acordou aprobar “Ordenanza reguladora do prezo público pola prestación de servizos de escola de música”. O acordo provisional estará exposto ó público durante trinta días hábiles tal como dispón o art.49 da Lei 7/1985 de 2 de abril, reguladora das Bases de Réxime Local, e o expediente administrativo poderá ser examinado na Secretaría do Concello para que, durante o mesmo prazo, os interesados podan presentar as reclamacións ou suxestións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro das modificacións aprobadas. Lousame, 28 de setembro de 2015. A alcaldesa. Asdo.: Mª Teresa Villaverde Pais.
06/10/2015 | Administración LocalMunicipal
Bergondo
Intervención
Aprobación provisional da modificación da Ordenanza fiscal reguladora do imposto sobre o incremento de valor dos terreos de natureza urbana

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional da modificación da Ordenanza fiscal reguladora do imposto sobre o incremento de valor dos terreos de natureza urbana. O citado acordo provisional foi adoptado polo Pleno municipal, na sesión ordinaria que tivo lugar o 24 de setembro de 2015. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello. c) Órgano ante o que presenta-las reclamacións: O Pleno municipal. Bergondo, 28 de setembro de 2015 A alcaldesa Asdo.: Alejandra Pérez Máquez
06/10/2015 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó terceiro trimestre do ano 2015, que rexerá para o Concello de Culleredo

O presidente do Consorcio “As Mariñas”, mediante resolución de data 22/09/2015, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2015, que rexerá para o Concello de Culleredo. O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 22 de setembro de 2015. O presidente José Antonio Santiso Miramontes
07/10/2015 | Administración LocalMancomunidades
Mancomunidade Ría de Arousa-Zona Norte
Aprobación inicial da modificación de crédito 5/2015

ANUNCIO O Pleno da Mancomunidade de Municipios Arousa-Norte, na sesión do 29 de setembro de 2015, aprobou inicialmente a modificación de crédito 5/2015 por importe de 200.000 euros. Este anuncio exponse ó público nas oficinas da Mancomunidade polo prazo de 15 días hábiles, en cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e disposicións concordantes. O prazo empezará a contar dende o día seguinte ó da inserción deste anuncio no Boletín Oficial da Provincia (BOP), co fin de que durante este tempo os interesados poidan examinalo e presentar reclamacións, que deberán ser dirixidas presidente da Mancomunidade. No caso de non presentarse reclamacións, entenderase definitivamente aprobado. Boiro, 30 de setembro de 2014. O presidente Juan José Dieste Ortigueira
07/10/2015 | Administración LocalMunicipal
San Sadurniño
Exposición pública de aprobación de padrón fiscal

ANUNCIO Exposición pública de aprobación de padrón fiscal abastecemento domiciliario de auga potable segundo cuatrimestre de 2015 A Xunta de Goberno Local deste Concello, en sesión celebrada o día 21 de setembro de 2015, acordou aprobar o padrón cobratorio correspondente ó abastecemento domiciliario de auga potable do 2.º cuadrimestre do ano 2015, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón mediante o presente sometese a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 23 de setembro de 2015. O alcalde Secundino García Casal
07/10/2015 | Administración LocalMunicipal
Ames
Aprobación inicial da modificación da Ordenanza reguladora do funcionamento de hortas urbanas municipais sostibles e solidarias do Concello de Ames

ANUNCIO Aprobación inicial da modificación da Ordenanza reguladora do funcionamento de hortas urbanas municipais sostibles e solidarias do Concello de Ames En sesión plenaria de 24 de setembro de 2015 prestouse aprobación inicial á modificación da Ordenanza reguladora do funcionamento de hortas urbanas municipais sostibles e solidarias do Concello de Ames. Mediante o presente anuncio o acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións durante o prazo de exposición pública, a aprobación inicial quedará elevada a definitiva de forma automática. Ames, 29 de setembro de 2015. O alcalde José M. Miñones Conde
07/10/2015 | Administración LocalMunicipal
Outes
Anuncio do padrón do lixo do 3.º trimestre de 2015

ANUNCIO DE APROBACIÓN DO PADRÓN FISCAL DO SERVIZO DE RECOLLIDA DE LIXO DO 3.º TRIMESTRE DE 2015 A Xunta de Goberno Local deste Concello, en sesión de 28 de setembro de 2015, aprobou o padrón de contribuíntes da taxa polo servizo de recollida de lixo do 3.º trimestre de 2015, composto por un total de 3.492 recibos, comenzando por Robert Adam Marirrodriga Abreu, Rosa, e rematando por Sorin Ilie San Felipe Varvaro, Jose Roman Sollo Marinetto. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 29 de outubro ata o 29 de decembro de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: Bianca Ana Maria Sennouni Viguin. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 30 de setembro de 2015. O ALCALDE Asdo.: Carlos Enrique López Crespo
07/10/2015 | Administración LocalMunicipal
Vimianzo
Anuncio de concesión demanial para uso privativo de local á Xefatura Territorial da Consellería de Sanidade

En cumprimento do establecido no artigo 110.1. f) do Real decreto 1372/86, do 26 de novembro, do Regulamento de bens das entidades locais e do artigo 86 da Lei 30/92, do 26 de novembro, faise público por un prazo de 20 días, que comenzará a contarse dende o día seguinte ó da inserción do presente anuncio no Boletín Oficial da Provincia, o expediente de cesión gratuíta á Xefatura Territorial da Consellería de Sanidade da concesión do uso privativo do local esquerdo sito no primeiro andar do edificio de usos múltiples da Torre, mediante procedemento de adxudicación directa por un prazo de 5 anos, prorrogables por un período igual, para ubicar a Oficina dos Servizos Veterinarios Oficiais de Saúde Pública da comarca de Vimianzo, para que os interesados poidan presenta-las alegacións que estimen pertinentes. O alcalde Manuel Antelo Pazos
07/10/2015 | Administración LocalMunicipal
Boqueixón
Subministro de combustible para vehículos e locais municipais

Anuncio polo que se convoca procedemento aberto cun único criterio de valoración: factor prezo para a adxudicación do contrato de subministro de gasóleo A e C para o Concello de Boqueixón 1. Entidade adxudicadora. a) Organismo: Concello de Boqueixón. b) Obtención de documentación e información: 1. Servizo de Contratación.2. Enderezo: Forte, s/n.15881 Boqueixón.3. Teléfono 981 513061.4. Fax 981 513000.5. correo electrónico: contratacion@boqueixon. es 6. Perfil do contratista: www.boqueixon.com 2. Obxecto do contrato. a) Tipo: subministro. b) Descrición: subministro de gasóleo A para os vehículos e maquinaria municipais e gasóleo C para os locais municipais. c) Lugar de execución: Concello de Boqueixón, Forte, s/n.15881 Boqueixón. d) Prazo de execución: a duración do contrato será de 1 ano con posibilidade de prórroga por 1 ano máis. e) CPV (referencia de nomenclatura): 09134000-7.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación.–Criterio único: factor prezo.4. Valor estimado do contrato: 101.000 €. 5. Presuposto base de licitación. A oferta económica (IVE excluído) consistirá na porcentaxe máis baixa de incremento sobre a marxe de explotación e comercialización por litro de combustible aplicado polo subministrador. O prezo do litro de gasóleo A e C virá definido polos seguintes conceptos: a) Prezo do produto en orixe. b) Impostos xerais que lle sexan de legal aplicación. c) Impostos especiais que lle sexan de legal aplicación. d) Marxe de explotación e comercialización. e) IVE (21%). Deste xeito subministrador só ten opción a actuar sobre as marxes de explotación e comercialización, o prezo de valoración virá fixado pola menor porcentaxe de incremento sobres os conceptos a+b+c. Á suma destes conceptos hai que engadirlle o correspondente IVE. A porcentaxe máxima da marxe de explotación e comercialización fíxase nun 7%. Prezo final do gasóleo C/A: suma dos conceptos a+b+c+ marxe de explotación MÁXIMO 7% (%) + IVE (21%). 6. Garantías esixidas: non se esixe nin provisional nin definitiva.7. Requisitos específicos do contratista. Solvencia económica e financeira e solvencia técnica e profesional: será acreditada segundo se especifica no co-rrespondente prego de cláusulas administrativas.8. Presentación de ofertas. Prazo para a presentación: 15 días naturais, que se contarán a partires do día seguinte á publicación deste anuncio no BOP. Lugar de presentación: no Rexistro do Concello de Boqueixón.9. Apertura de ofertas: será no salón de plenos do Concello de Boqueixón e indicarase no perfil do contratista (www.boqueixon.com) a data e a hora de apertura. Tamén se comunicará ás empresas vía correo electrónico.10. Gastos de publicidade: serán por conta do adxudicatario. Boqueixón, 5 de outubro de 2015. O alcalde Ovidio Rodeiro Tato
07/10/2015 | Administración LocalMunicipal
As Pontes de García Rodríguez
Secretaría
Decreto de substitución na convocatoria e presidencia da Xunta de Goberno Local do día 25/09/2015

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1625/2015, do día 25 de setembro, designouse como substituto nas funcións relativas a convocatoria e presidencia da Xunta de Goberno Local extraordinaria urxente dese día ao segundo tenente de alcalde, Antonio Alonso Román. As Pontes de García Rodríguez, 29 de setembro de 2015. O concelleiro delegado de Réximen Interno e Recursos Humanos José Alén Álvarez
07/10/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-8/2015)

Anuncio de licitación (S-8/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-8/2015.2. Obxecto do contrato: subministro e realización dun enlace de fibra óptica entre Papagayo e o Concello da Coruña.3. Tramitación: ordinaria. Procedemento: aberto.4. Orzamento base de licitación: 50.000 € anuais (IVE incluído). Este proxecto está cofinanciado polo Fondo Europeo de Desenvolvemento Rexional nun 80% no marco do programa operativo FEDER Galicia 2007-2013 dentro do seu eixe 2 Desenvolvemento e Innovación Empresarial.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Requisitos específicos do contratista: vésaxe prego de cláusulas administrativas.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 29 de setembro de 2015. M.ª Weizhen Jabir Clayton de alcalde responsable de Hacienda y Administración (Decreto de delegación de 15/06/2015)
07/10/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Corte de tráfico na estrada DP 3302 Escravitude a San Xulián de Laiño

Ponse en coñecemento que con motivo das obras de conservación, adxudicadas pola Excma. Deputación da Coruña, “GRUPO 25: BRIÓN, DODRO, PADRÓN E ROIS”, a estrada DP 3302 Escravitude a San Julián de Laiño entre o 7+280 a 9+020 nos Concellos de Rois e Dodro, permanecerá cortada no período comprendido entre o 5 de outubro e 5 de novembro do ano en curso. O desvío alternativo estará debidamente sinalizado. O que se comunica para xeral coñecemento e dos servizos establecidos por esta estrada. A Coruña, 24 de setembro de 2015 O PRESIDENTE, O SECRETARIO, Valentín González Formoso José Luis Almau Supervía